wickkiey/tamil-wikipedia-chunked huggingface dataset:
# பரதநாட்டியம்

## சொற்பிறப்பியல்

1932 ஆம் ஆண்டில், ஈ. கிருஷ்ண ஐயர் மற்றும் ருக்மிணி தேவி அருண்டேல் ஆகியோர், சதிராட்டம், பரத்தையர் ஆட்டம் அல்லது தேவாராட்டம் என்றும் அழைக்கப்பட்டு வந்த நடனத்திற்கு, "பரதநாட்டியம்" என்று புதிய பெயரை சூட்ட சென்னை மியூசிக் அகதெமியின் ஒரு கூட்டத்தில் முன்மொழிந்தனர். அதன் வழியாக இந்த நடன வடிவத்திற்கு மரியாதை ஏற்படவேண்டும் என்றனர். முக்கியமாக பந்தநல்லூர் நடன பாணியை இப்பெயரில் மாற்றியமைப்பதில் அவர்கள் முக்கியப் பங்கு வகித்தனர். பரதம் என்ற சொல் ஒரு கற்பனையான சொற்றொடராகவும் பார்க்கப்படுகிறது. ப என்பது பாவம் (உணர்வுகள், உணர்ச்சிகள்), ர இராகம் (மெல்லிசை, இசைக் குறிப்புகளுக்கான வடிவமைப்புப் பணி), தம் என்பது தாளம் என்தைக் குறிக்கிறது. "நாட்டியம்" என்பது "நடனம்" என்பதற்கான சமசுகிருத சொல்லாகும். இதன்படி பரதநாட்டியம் என்ற கூட்டுச் சொல்லானது பாவம், ராகம், தாளம் ஆகியவற்றை இணக்கமாக வெளிப்படுத்தும் நடனத்தைக் குறிக்கிறது.
# பரதநாட்டியம்

## வரலாறு

கட்டபட்ட தஞ்சைப் பெருவுடையார் கோயிலில் நடனக் கலைஞர்கள். சுமார் கிபி 1000 முதல் இந்த கோவில் பரதநாட்டியத்தின் முக்கிய மையமாக இருந்து வருகிறது. தென்னிந்திய மக்களின் வாழ்வில் பரதநாட்டியம் பெரும் தாக்கத்தை ஏற்படுத்துகிறது. பெற்றோர்கள் தங்கள் பிள்ளைகளுக்கு குழந்தை பருவத்திலிருந்தே இந்த நடன வடிவத்தை கற்பிக்கிறார்கள். மேலும் குழந்தைகள் இந்த பாரம்பரியத்தை அடுத்த தலைமுறைகளுக்கு கொண்டு செல்கிறார்கள். இந்த மக்கள் இந்தப் பண்பாட்டால் பெருமைப்படுகிறார்கள்.]]  
பரதநாட்டியத்தின் கோட்பாட்டளவான அடித்தளங்கள் முதலில் தமிழில் கூத்த நூலில் காணப்படுகின்றன, பின்னர் நிகழ்த்துக் கலைகளின் பண்டைய இந்து நூலான நாட்டிய சாஸ்திரத்திலும் குறிப்பிடப்படுகின்றன.  
பரதநாட்டியத்தைப் பற்றிய நேரடியான வரலாற்றுக் குறிப்புகள் தமிழ்க் காப்பியங்களான சிலப்பதிகாரம் (கி.பி. 2ஆம் நூற்றாண்டு) மற்றும் மணிமேகலை (சு. 6ஆம் நூற்றாண்டு) ஆகியவற்றில் காணப்படுகின்றன.  
சிதம்பரம் நடராசர் கோயிலின் தெற்கு வாயிலில் (≈12 ஆம் நூற்றாண்டு) நாட்டிய சாஸ்திரத்தில் கரணங்கள் என்று விவரிக்கப்படும் பரதநாட்டியத்தின் 108 தாண்டவங்கள் கல்லில் சிற்பங்களாக செதுக்கப்பட்டுள்ளன.  
சைவக் கோயில்களில் உள்ள பல பழமையான சிவன் சிற்பங்கள் பரதநாட்டிய நடனக் காட்சிகளைப் போலவே உள்ளன. எடுத்துக்காட்டாக, பாதாமி குடைவரைக் கோவில்களின் முதலாம் குகை ஏழாம் நூற்றாண்டைச் சேர்ந்தது. இக்குகையில் தாண்டவ நடனம் ஆடும் சிவனை நடராசாரராக சித்தரிக்கிறது. சிவனின் கரங்கள் பரதநாட்டியத்தில் காணப்படும் முத்திரைகளைக் காட்டுகிறன.
# பரதநாட்டியம்

## வரலாறு

### தேவதாசிகள், நடன எதிர்ப்பு இயக்கம், காலனித்துவ கால தடை, வீழ்ச்சி

சில காலனித்துவ இந்தியவியலாளர்கள் மற்றும் நவீன எழுத்தாளர்கள் பரதநாட்டியம் பண்டைய தேவதாசி பண்பாட்டின் வழிவந்தது என்று குறிப்பிடுகின்றனர். இது கிமு 300 மற்றும் கிபி 300 க்கு இடையில் தோற்றம் பெற்றதாக கூறுகின்றனர். ஜேம்ஸ் லோக்டெஃபெல்டின் கூற்றுப்படி, பரதநாட்டியம் 19 ஆம் நூற்றாண்டு வரை இந்துக் கோயில்களுக்கு மட்டுமே சொந்தமானதாக இருந்தது. 20 ஆம் நூற்றாண்டிலிலுந்தே கோயில்களுக்கு வெளியே மேடைகளில் நிகழ்த்தப்பட்டது.  
, 1910 இல் பிரித்தானிய காலனித்துவ அரசாங்கத்தால் இந்து கோவில் நடனம் தடைசெய்யப்பட்ட பின்னர் பரதநாட்டியத்தை புதுப்பிக்க உதவினார்.]]  
18 ஆம் நூற்றாண்டில் கிழக்கிந்திய நிறுவனத்தின் வருகையின் தொடர்ச்சியாக, 19 ஆம் ஆண்டில் பிரித்தானிய காலனித்துவ ஆட்சி காலத்தில், பல பாரம்பரிய இந்திய நடன வடிவங்கள் ஏளனப்படுத்தபட்டு, ஊக்கமிழக்கச் செய்யப்பட்டன. மேலும் இந்த நிகழ்வுகள் கலைகளை வீழ்ச்சிக்கு உட்படுத்தின. கிறித்தவ மறைபணிக் குழுவினரும், பிரித்தானிய அதிகாரிகளும் வட இந்தியாவின் "ஆடல் கணிகையர்" (கதக்) மற்றும் தென்னிந்தியாவின் "தேவதாசிகள்" (பரதநாட்டியம்) ஆகியோரை "விலைமகளிர், இழிவான சிற்றின்ப உணர்வை ஊட்டுபவர்கள்" என இழித்துரைத்தனர். மேலும் கிறிஸ்தவ மறைபணிக் குழுவினர் 1892 இல் "நடன எதிர்ப்பு இயக்கம்" தொடங்கி இந்த நடனங்களை தடுத்து நிறுத்த வேண்டும் என்று கோரினர்., நடன எதிர்ப்பு பிரிவினர் இந்த நடன வடிவத்தை விபச்சாரத்திற்கான ஒரு வழி என்று குற்றம் சாட்டினர்.  
1910 ஆம் ஆண்டில், பிரித்தானியப் பேரரசின் மெட்ராஸ் ராஜதானி கோயில் நடனத்தையும், அதனுடனான இந்துக் கோயில்களில் பரதநாட்டிய பாரம்பரியத்தையும் முற்றிலும் தடை செய்தது.
# பரதநாட்டியம்

## வரலாறு

### காலனித்துவத்திற்கு பிந்தைய மறுமலர்ச்சி

1910 ஆம் ஆண்டு தடைக்கு பலமான எதிர்ப்பு தோன்றியது. தேசியவாத குற்றச்சாட்டின் பேரில் ஐயர் கைது செய்யப்பட்டு அவருக்கு சிறைத்தண்டனை விதிக்கப்பட்டது. சிறைத் தண்டனையை அனுபவித்துக்கொண்டிருந்தபோது அவர் தன் சக அரசியல் கைதிகளை சதிராட்டத்தை (பரதநாட்டியம்) ஆதரிக்குமாறு வற்புறுத்தினார்.  
பிரித்தானிய காலனித்துவ அரசாங்கம் இந்து கோயில் நடனங்களை தடுக்க சட்டங்களை அமல்படுத்திய அதே வேளையில், அமெரிக்க நடனக் கலைஞர் எஸ்தர் ஷெர்மன் போன்ற மேற்கத்திய நாடுகளைச் சேர்ந்த சிலர் 1930 இல் இந்தியாவுக்குக் வந்து, இந்திய பாரம்பரிய நடனங்களைக் கற்றுக்கொண்டு, தனது பெயரை ராகினி தேவி என்று மாற்றிக் கொண்டு, பரதநாட்டியம் மற்றும் பிற பண்டைய நடனக் கலைகளை மீட்டெடுக்கும் இயக்கத்தில் இணைந்தனர்.  
20 ஆம் நூற்றாண்டின் முற்பகுதியில் இந்திய விடுதலை இயக்கம், தீவிரமாக நடந்து கொண்டிருந்தது, அது பண்பாட்டு எழுச்சியின் ஒரு காலமாக மாறியது, மேலும் அப்போது மக்கள் தங்கள் பண்பாட்டை மீட்டெடுக்கவும் வரலாற்றை மீளக் கண்டறியவும் முயற்சித்தனர். பண்பாட்டு மற்றும் அரசியல் கொந்தளிப்பான இந்தக் காலகட்டத்தில், ருக்மிணி தேவி அருண்டேல், பாலசரஸ்வதி, யாமினி கிருஷ்ணமூர்த்தி போன்ற கலைஞர்களால் இந்து கோயில்களுக்கு வெளியே பரதநாட்டியம் என்ற புதுப்பெயர் சூட்டப்பட்ட சதிராட்டம் ஒரு முக்கிய நடனமாக மீண்டும் புத்துயிர் பெற்றது. அவர்கள் பரதநாட்டியத்தின் பந்தநல்லூர் பாணி, தஞ்சாவூர் பாணி ஆகியவற்றைப் பின்பற்றி ஆடினர்.
# பரதநாட்டியம்

## ஆடல் முறைகள்

பரத நாட்டியக் கலை மூன்று ஆடல் முறைகளைக் கொண்டது. அவை:
1. நிருத்தம்
1. நிருத்தியம்
1. நாட்டியம்
ஆகியவையாகும்.
# பரதநாட்டியம்

## அபிநயம்

அபிநயம் என்பது கருத்தையோ உணர்வையோ வெளிப்படுத்த உதவுவது. அபிநயத்தின் மூலம் ஒரு செய்தியை மற்றவர்களுக்கு உணர்த்தலாம். பரத நாட்டியத்தில் நான்கு விதமான அபிநயங்கள் பயன்படும். அவை
1. ஆகார்ய அபிநயம்
1. வாசிக அபிநயம்
1. ஆங்கிக அபிநயம்
1. சாத்விக அபிநயம்
என்பனவாகும்.  
பரத நாட்டியத்தில் கைமுத்திரைகள் முதன்மையாகக் கொள்ளப்படும். பரத நாட்டியத்தில் பாடலின் பொருளைக் கைமுத்திரைகள் காட்டும். கை முத்திரைகள் வழி கண் செல்லும். கண்கள் செல்லும் வழி மனம் செல்லும். மனம் செல்லும் வழி உள்ளத்தின் உணர்வு செல்லும். இதனைக் கம்பர்,  
<poem>"கைவழி நயனஞ் செல்லக்
கண்வழி மனமும் செல்ல"
மனம் வழி பாவமும்
பாவ வழி ரசமும் சேர".</poem>
எனக் குறிப்பிட்டுள்ளார்.  
ஆங்கிக அபிநயத்தில் அங்கம், உபாங்கம், பிரத்தியாங்கம் என்னும் மூன்று சிறப்பு பிரிவுகள் உள்ளன. இவற்றை திரியாங்கம் எனவும் அழைப்பர்.
# பரதநாட்டியம்

## அபிநயம்

#### அங்கம்

தலை, கைகள், மார்பு, பக்கங்கள், இடை, பாதங்கள் ஆகிய ஆறும் அங்கம் எனப்படும். சிலர் கழுத்தையும் இதில் சேர்ப்பர்.
# பரதநாட்டியம்

## அபிநயம்

#### பிரத்தியாங்கம்

புசங்கள், முன் கைகள், முதுகு, வயிறு, தொடைகள், முழங்கால்கள் ஆகியவற்றை பிரத்தியாங்கம் என்பர்.
# பரதநாட்டியம்

## அபிநயம்

#### உபாங்கம்

உபாங்கம் என்பது கண், விழி, புருவம், கன்னம், மூக்கு, தாடை, பல், நாக்கு, உதடு, முகவாய் ஆகியனவாகும்.
# பரதநாட்டியம்

## அபிநயம்

### சாத்விக அபிநயம்

உள்ளத்தில் எழும்பும் உணர்வுகள் காரணமாக உடலில் ஏற்படும் மெய்ப்பாடுகளை உடல் மொழிகளால் வெளிப்படுத்துவது சாத்விக அபிநயமாகும். மெய்ப்பாடுகளை நவரசம் என்று சொல்வர். ஒன்பான் சுவை என்றும் சொல்வர். அச்சம், வீரம், இழிப்பு, அற்புதம், இன்பம், அவலம், நகை, கோபம், நடுநிலை ஆகிய இச்சுவைகளை மெய்ப்பாடுகளால் உணர்த்த வேண்டும். அதாவது கண்கள், உடலசைவு, உடல்நிலை (posture). கை முத்திரைகள், முக பாவம் ஆகியவற்றால் அபிநயித்தல். இது சாத்விக அபிநயமாகும். எடுத்துக்காட்டாக அச்சமேற்படும் போது உடல் வியர்க்கும்; உடல் நடுங்கும்; கண்கள் சொருகும். இத்தகு மெய்ப்பாடுகளை ஆடலில் காட்டுதல் சாத்விக அபிநயமாகும்.
# பரதநாட்டியம்

## நாட்டிய உருப்படிகள்

பரத நாட்டிய நிகழ்ச்சியில் தனிப்பட்ட நாட்டிய உருப்படிகள் உண்டு. ஒவ்வொரு உருப்படிக்கும் பெயர், தனித் தன்மை உண்டு. இவ் உருப்படிகள் ஓர் ஒழுங்கு நிரலில் இருக்கும். பரத நாட்டிய நிகழ்ச்சி ஆரம்பிக்குமுன் இறை வணக்கம் பாடுவது வழக்கம். பக்க இசையாளர் இதைப் பாடுவர். முதலில் நிருத்த வகை உருப்படிகள், அதன் பின் நிருத்திய, நாட்டிய வகை உருப்படிகள் தொடரும். உருப்படிகள்  
- அலாரிப்பு
- சதிசுரம்
- சப்தம்
- வர்ணம்
- பதம்
- தில்லானா
- விருத்தம்
- மங்களம்
என்பவையாகும்.
# பரதநாட்டியம்

## திரைப்படங்களில்

1. *தில்லானா மோகனாம்பாள்*
1. *மணிச்சித்ரதாழ்*
1. *சந்திரமுகி (திரைப்படம்)*
# பரதநாட்டியம்

## இதனையும் காண்க

- பரத முனிவர்
# குச்சிப்புடி

குச்சிப்புடி நடனமாடுகின்றார்]]  
**குச்சிப்புடி** (தெலுங்கு: కూచిపూడి) இந்தியாவின் ஆந்திரப் பிரதேச மாநிலத்தில் வளர்ந்த ஒரு பண்டைய நடன நாடக வடிவமாகும். இது தென்னிந்தியா முழுவதும் பெயர்பெற்ற ஒரு நடன வகையாகும். ஆந்திர மாநிலத்தின் கிருஷ்ணா மாவட்டத்திலுள்ள குச்சிபுடி என்னும் கிராமத்தின் பெயராலேயே இது அழைக்கப்படுகின்றது.  
கருநாடக இசையோடு இவ்வகை நடனம் ஆடப்படுவது வழக்கமாகும். அதோடு மிருதங்கம், வயலின், புல்லாங்குழல் மற்றும் தம்புரா ஆகிய இசைக்கருவிகளும் பயன்படுத்தப்படலாம். இது 7ஆம் நூற்றாண்டின் இறுதிப்பகுதியில் புகழ்பெறத்தொடங்கியது.
# குச்சிப்புடி

## வரலாறு

நெடுங்காலமாக தேவதாசிகள் இந்த நாட்டிய நாடகத்தை ஆந்திராவின் கோவில்களில் ஆடிவந்தார்கள். காலப்போக்கில் சமுதாய மாற்றத்தோடு தேவதாசி முறை இல்லாதொழியவே இடைக்காலத்தில் பிராமணர்களால் இது வளர்க்கப்பட்டதாகச் சொல்லப்படுகிறது. அக்காலத்தில் இது பல பாத்திரங்களைக் கொண்ட நாட்டிய நாடகமாக, ஆண்களாலேயே ஆடப்பட்டதாகத் தெரிகிறது.  
தற்காலத்தில் ஆடப்படும் **குச்சிப்புடி** ஆரம்பகாலத்திலிருந்ததிலும், பெருமளவு வேறுபட்டுள்ளது. இன்று இந்த நடனம் தனிநபர் ஆட்டமாகப் பெரும்பாலும் பெண்களால் ஆடப்படுகிறது. இந்த ஆட்டம் பெரும்பாலும், சமயத்தொடர்புள்ள புராணக் கதைகளையே கருப்பொருளாகக் கொண்டுள்ளன. துரித பாத அசைவுகளையும், லாவகமான உடலசைவுகளையும் அடிப்படையாகக் கொண்டது இந்த நடனம்.  
நாட்டிய நாடகம் மூலம் மக்களுக்கோ, அரசுக்கோ ஒரு செய்தியைத் தரும் ஊடகமாகவும் இந்த குச்சிப்புடி நடனம் செயற்பட்டிருக்கிறது. ஒரு சமயம் நரச நாயக்கர் மன்னராக இருந்தபோது, வரிச்சுமையினால் மக்கள் படும் அவதியை மன்னர் பார்வைக்கு அரசவையில் இருந்த குச்சிப்புடி கலைஞர்கள் கொண்டு சென்றார்கள். மன்னனும் நிலைமையை உணர்ந்து மக்கள் துயர் தீர்த்தானாம்.
# குச்சிப்புடி

## இசைக்கருவிகள்

இந்த நாட்டிய இசையில் கருவிகளாக ஹார்மோனியம், கஞ்சீரா, புல்லாங்குழல், வீணை மற்றும் வயலின் பயன்படுத்தபடுகிறது. மேலும், வாய்ப்பாட்டு பாடுபவர் கர்நாடக சங்கீதத்தில் பாட்டுப்பாட, நட்டுவனார் ஜதி சொல்ல, குச்சிப்பிடி நடனம் அரங்கேறும்.
# குச்சிப்புடி

## நடனமுறை

குச்சிப்பிடி நடனத்தின் அங்கங்கள் நிருத்தம், நிருத்யம் மற்றும் நடனம் ஆகும். நிருத்தம் தீர்மானங்களையும், ஜதிகளையும் கொண்டது. நிருத்யம் என்பது பாடல் பகுதி. நடனம் என்பது முக பாவனைகள் மற்றும் கை முத்திரைகளை அடக்கியது ஆகும். நடனத்தில் ஒரு பகுதியாக வெண்கலத் தாம்பாளத்தின் விளிம்பின்மீது நின்றுகொண்டு ஆடுவதுண்டு. இந்தப் பகுதிக்கு பெயர் 'தரங்கம்' ஆகும். சில சமயம் தண்ணீர்ப் பானையுடனும் ஆடுவதுண்டு.
# கதகளி

**கதகளி** இது கேரள மாநிலத்தின் பாரம்பரிய நடன வடிவமாகும். கதகளி நடனம், கேரள மக்களின் பண்பாட்டினைத் தெளிவாக எடுத்துக் காட்டும் அற்புதமான தெய்வீகக்கலை. இது பல பாத்திரங்களைக்கொண்ட ஒரு நாட்டிய நாடகமாக ஆடப்பட்டு வருகிறது. இராமாயணம், மகாபாரதம் போன்ற சமயம் சார்ந்த பழங்கதைகள் இந்த நடனத்துக்குக் கருப்பொருளாக அமைகின்றன. பெரும்பானமையாக மலையாள சமூக மக்களால் இந்த நடனம் ஆடப்பட்டு வருகிறது.  
கதகளி என்றால் **கதையை அடித்தளமாகக் கொண்ட ஆடல்** என்று பொருள். **ஆட்டக்கதை** என்ற மற்றோர் பெயரும் இதற்கு உண்டு. இந்த நாட்டிய நாடகம், பழைய நாடக மேடைச் சம்பிரதாயங்களிலிருந்தும், தேவதைகளை வழிபடும் ஆட்டங்களிலிருந்தும் தோன்றியதாகக் கருதப்படுகிறது.
முடியேட்டு, பகவதி பாட்டு, காளியாட்டம், தூக்கு முதலான இந்த ஆடல் வகைகள், ஆரியர்களின் வருகைக்கு முற்பட்ட காலத்தே, மக்களின் வாழ்கையோடு ஒட்டித் தோன்றியதாகத் தெரிகிறது. கதகளியின் விஷேச அம்சங்களான, பேச்சு இல்லாத அபிநயம், சமயத் தொடர்பு, மந்திரவாதத் தொடர்பு, வினோத வேஷக்கட்டு, சண்டைக் காட்சிகள் எல்லாம் சம்பிரதாயமாக பழங்காலத்திலிருந்தே நிலைத்திருக்கின்றன.  
முகபாவமும், கையசைவுகளும் இந்த நடனத்தின் முக்கியமான அம்சங்களாகும். ஒப்பனையும், உடையலங்காரமும் இதனை ஒரு தனித்துவமான நடன வடிவமாக்குகின்றன.
# கதகளி

## கதகளி வேசப் பொருத்தம்

தேவர்கள், அசுரர்கள் முதலான புராண சம்பந்தமான பாத்திரங்களே பெரும்பாலும் இந்நாடகங்களில் வருகின்றபடியால், பரிச்சயமான தோற்றத்தைத் தவிர்த்து, அமானுஷ்யமான கதாபாத்திரங்களாக வேஷக்கட்டு அமைகிறது. கதகளி நடிகர்கள், பச்சை, கத்தி, தாடி, கரி, மினுக்கு என ஐவகை முக வேஷத்தை ஒட்டி பிரிக்கப் படுகின்றனர்.
# கதகளி

## பச்சை வேசம்

தேவர்கள், கிருஷ்ணன், இந்திரன் போன்ற கதாபாத்திரங்கள் பச்சை வேஷத்திற்கு உரியவராவர். இத்தகைய பாத்திரங்களுக்கு, அரிசிப் பொடியையும் சுண்ணாம்பையும் கலந்து முகத்திற் 'சுட்டி' அமைப்பார்கள். காதின் மேற்புறத்திலிருந்து தாடை எலும்பைப்பற்றி வில் போல மத்தியில் அகன்றும் நுனியில் குறுகியும் இருக்கும்படி ஒப்பனை செய்வார்கள். சுட்டியின் உட்பாகத்திலும், முகத்திலும், நெற்றியிலும் பச்சைச்சாயம் தீட்டப்படும். இதழிலே சிவப்பு, புருவத்திலே மைக்கறுப்பு, நெற்றியிலே நாமம் முதலியன இடம்பெறும். **கதகளி சம்பிரதாய அஹார்ய அபிநயம் வருமாறு:** கச்சை, முன்வால், பின்வால், உடுத்துக்கட்டு, உள் குப்பாயம், வெளிக்குப்பாயம், தோள்பூட்டு, தோள்வளை, கடகம், பருத்திக்காய்மணி, கிரீடம், நெற்றிச்சுட்டு, மேல்கட்டு, சாமரம், வெள்ளிநகம் போன்ற ஆடையாபரணாதிகளே கதகளியின் சம்பிரதாய ஆஹார்ய அபிநயமாகும்.
# கதகளி

## கத்தி வேசம்

மூக்கின் கீழிருந்து கண்வரை கத்தரிபோல, வெள்ளை பூசி, அதிலே ரத்தச் சிவப்புப் பூசினால் மேலே குறித்த பச்சை வேஷத்தில் மாறுதல் ஏற்பட்டு கத்தி வேஷம் ஆகிறது. நெற்றியிலே புருவங்களுக்கிடையிலும், மூக்கு நுனியிலும், வெள்ளை உருண்டைகள் ஒட்டப் பெற்று, முகத்தின் தோற்றமே மாறுபாடடைந்து இராவணன், ஹம்சன், சிசுபாலன் முதலிய அசுரர்களைக் குறிக்கின்றது. கோரப்பற்கள் பயங்கரமான இராக்ஷத தோற்றத்தை அளிக்க வல்லன.
# கதகளி

## தாடி வேசம்

சிவப்பு, வெள்ளை, கறுப்பு நிறத் தாடிகளைத் தாங்கியிருப்பதனால் இந்த வகைக்குத் தாடி வேஷம் என்று பெயர். சிவப்புத் தாடி துச்சாதனனைப் போன்ற கொடியவர்களையும், வெள்ளைத்தாடி அனுமன், சுக்கிரீவன் போன்றவர்களையும் குறிக்கிறது.
# கதகளி

## கரி வேசம்

கறுப்பு சாயத்திலும், கறுப்பு உடையிலும் தோன்றும் சூர்ப்பனகை போன்ற பாத்திரங்களுக்கு கரி வேஷம் என்று பெயர்.
# கதகளி

## மினுக்கு வேசம்

உடம்பில் அழகிய நிறமாக இலேசாக வர்ணம் பூசி, மைக்காத் தூளைத் தெளிப்பார்கள். ரிஷிகள், பிராமணர்கள், அரக்கியர் அல்லாத மற்றப் பெண்கள் ஆகியோர்களைக் குறிக்க மினுக்கு வேஷம் அமைக்கப் பெறும். எல்லா வகைப் பாத்திரங்களும் தங்கள் கண்கள் சிவப்பாகத் தோன்றும்படி செய்து கொள்வார்கள். ஆடவர்கள் தங்கள் விரல்களில் நீண்ட வெள்ளி நகங்களைத் தரித்திருப்பார்கள். உடையிலும் அணிகளிலும் குறிப்பிடத்தக்க மாற்றம் எதுவும் இல்லை. ஆடவர்கள் பெரும்பாலோர் கீரீடம் அணிந்திருப்பர்.
# கதகளி

## கதகளி நடிப்பு முறை

பேச்சில்லாத நாடகமானபடியால் அபிநயம் நாடகத்தின் மொழியாக அமைகிறது. 10 அல்லது 12 வயதிலும் ஆரம்பிக்கப் பெற்று, நடிகர்களுக்குக் கடுமையான பயிற்சியளிக்கப் படுகிறது. கதகளி நடக்க இருப்பதை மத்தளம் முழக்கி அறிவிப்பார்கள். இரவு சுமார் 9 அல்லது 10 மணிக்குத் தொடங்கி இரவு முழுவதும் நாடகம் நடைபெறும். மேடையையும் சபையையும் பிரித்துக் காட்டும் வகையிலே, பெரிய குத்து விளக்கு வைக்கப் பெற்று, அதன் ஒளியிலே நாடகம் நடிக்கப் பெறும். முதலில் மத்தளம், செண்டை வாசிப்பார்கள். இது அரங்குகழி எனப்படும். அதன்பின் தெய்வ வணக்கம். அப்புறம் திரை நோக்கு. இது பக்திரஸமான பாடல். பாடும்போது திரைக்குப் பின்னாலிருந்து கலாசங்களுடன் ஆடும் பாடல். சில வேளைகளில் திரையைப் பதித்து முகத்தை மட்டும் சபையோருக்குக் காட்டுவார்கள். திரை எடுத்ததும் தோடயம், புறப்பாடு போன்ற ஆடல் வகைகள், அதற்கப்புறம் மேளப்பதம். இது கதையின் அறிமுகப்பாடல். இதன் பின்னர் ஆட்டக்கதை. இறுதியில் தனாசி என்னும் மங்களம் ஆகும்.  
கதகளி நடனத்தில் பாடுபவர்களும், மத்தளம் செண்டை வாசிப்பவர்களும் இருப்பார்கள். பிரதான பாடகர் பாடும் ஒவ்வொரு வரியையும் சீடர்கள் திருப்பிப் பாடுவார்கள். இவர்கள் பாடும்போது நடிகர்கள் அபிநயம் பிடிப்பார்கள். பாட்டும், நடனமும் அநேகமுறை நடைபெறும். காதற் காட்சிகளுக்கு பதிஞ்ச ஆட்டம் என்று பெயர். இது மெதுவாக ஒருமணி நேரமாவது நிகழும். கதையிலே, தர்மத்திற்கும் அதர்மத்திற்கும் போராட்டம் நடந்து இறுதியில் தர்மத்தின் வெற்றியையும் அதர்மத்தின் அழிவையும் கதகளி நாடகங்கள் போதிக்கின்றன. வீரம், ரெளத்திரவம் ஆகிய ரஸங்கள் கதகளியில் முக்கியத்துவம் பெறுகின்றன. அசுர பாத்திரங்கள் மேடையில் தோன்றும்போது கர்ஜனை செய்வதும் முன்னால் பிடித்திருந்த திரையைப் பிடித்திழுப்பது போன்ற ஆர்ப்பாட்டங்களும் செய்வர். இவ்வாறாக இரவு முழுவதும் நடைபெறும் கதகளி விடியும் தருணத்தில் பக்தி ரஸமான நடனத்துடன் நிறைவுபெறும்.
# துபாய்

**துபாய்** அல்லது **துபை** (*Dubai*, , **) என்பது ஐக்கிய அரபு அமீரகத்தின் ஏழு அமீரகங்களில் இரண்டாவது பெரியதும், அதிலுள்ள ஒரே நகரத்தையும் சீர்படுத்துவதற்காகச் வகையில் முதலாவது நகரமாகும். இது அராபியத் தீபகற்பத்தில் அராபிய வளைகுடாவின் (பாரசீக வளைகுடா) தெற்கே அமைந்துள்ளது. இது அமீரகங்களில் அதிக மக்கள் தொகையைக் கொண்டுள்ளது. பரப்பளவில் அபுதாபி அமீரகத்தை அடுத்து இரண்டாவது நிலையில் உள்ளது. துபாய் மற்றும் அபுதாபி ஆகியவை மட்டுமே நடுவண் அரசின் முக்கிய தீர்மானங்களுக்கு எதிர்வாக்கு (வீட்டோ) அதிகாரம் கொண்டுள்ள அமீரகங்கள் ஆகும்.  
துபாய் மிகக் குறுகிய காலத்தில் மிகுந்த வளர்ச்சி பெற்றுள்ள ஒரு நகரமாக விளங்குகின்றது. நீண்டகாலமாகவே துபாய், முத்துக் குளித்தல் போன்றவற்றுக்காக அறியப்பட்ட இடமாக இருந்தபோதிலும், அபுதாபி பகுதியிலிருந்து, "பனியாஸ்" என்னும் இனக்குழுவினர் அல்-மக்தூம் குடும்பத்தினர் தலைமையில் இவ்விடத்தில் குடியேறியதுடனேயே இதன் நவீன வரலாறு ஆரம்பமாகின்றது. துபாய் கடந்த சில ஆண்டுகளில் வியக்கத்தக்க பொருளாதார வளர்ச்சி அடைந்துள்ளது.  
2012 ஆம் ஆண்டில், துபாய் உலகிலேயே மிக விலையுயர்ந்த 22 நகரமாகவும் மத்திய கிழக்கில் மிகவும் விலையுயர்ந்த நகரமாகவும் இருந்தது. 2014 ஆம் ஆண்டில், ஜெனீவாவுக்குப் பிறகு, உலகின் மிக அதிக விலையுயர்ந்த ஹோட்டல் அறைகளாக துபாயின் ஹோட்டல் அறைகள் மதிப்பிடப்பட்டன. அமெரிக்க உலகளாவிய ஆலோசனை நிறுவனமான மெர்சர் மூலம் மத்திய கிழக்கில் வாழும் சிறந்த இடங்களில் துபாய் மதிப்பிடப்பட்டது.
# துபாய்

## புவியியல்

துபாய் ஐக்கிய அரபு எமிரேட்ஸ் பாரசீக வளைகுடா கரையோரத்தில் அமைந்துள்ளது மற்றும் இது கடல் மட்டத்திலிருந்து 16 மீற்றர் உயரத்தில் உள்ளது. இதன் மொத்த நிலப்பரப்பளவு 1,588 சதுர மைல் ஆகும். துபாய் நேரடியாக அரேபிய பாலைவனத்தில் உள்ளது. துபாயின் நிலப்பரப்பு, துபாய் வனப்பகுதிகளின் தெற்குப் பகுதியிலிருந்து குறிப்பிடத்தக்க அளவு வித்தியாசமாக உள்ளது, இது மணல் பாலைவகை வடிவங்களால் உயர்த்தப்பட்டுள்ளது, அதே நேரத்தில் க்வெவர் பாலைவனங்கள் நாட்டின் தெற்குப் பகுதியின் பெரும்பகுதியை ஆதிக்கம் செலுத்துகின்றன. இங்குள்ள மணல் நொறுங்கிய சிப்பிகள், பவளங்களைக் கொண்டுள்ளதுடன் வெள்ளை நிறத்தில் நல்ல நிலையில் காணப்படுகின்றது. நகரத்தைச் சுற்றியுள்ள மணல் பாலைவனமானது காட்டு புற்கள் மற்றும் அவ்வப்போது பேரீச்சை மரங்களையும் கொண்டுள்ளது.
# துபாய்

## மக்கட்தொகைப் பரம்பல்

மக்கட்தொகையைப் பொறுத்தமட்டில் துபாய் மட்டுமன்றி, ஐக்கிய அரபு அமீரகம் என்ற நாடே ஒரு தனித்தன்மை உடையதாகும். இந்நாட்டின் மக்கள் தொகையில் குறைந்தபட்சம் 80 சதவிகிதம் வெளிநாட்டினராக உள்ளனர். இருப்பினும் ஆட்சி அதிகாரத்திலும், அரசுப் பணிகளிலும் பிற நாட்டினர் நுழையப் பல தடைகள் உள்ளன. மேலும், இந்நாட்டின் குடிமகனாவதற்கு கடுமையான பல சட்ட திட்டங்கள் உள்ளன. இதன் மூலம் இந்நாட்டு மக்கள் சிறுபான்மை இனமாகவே இருந்தாலும், நாட்டின் ஆட்சிக்கும் அதிகாரத்திற்கும் எந்த அச்சுறுத்தலும் இல்லாமல் உள்ளது.  
துபாய் அமீரகத்தின் மக்கள்தொகை சுமார் 22 லட்சம் ஆகும்.
# துபாய்

## மதம்

துபாய் மட்டுமன்றி ஐக்கிய அரபு அமீரகம் என்ற நாடே இசுலாமிய மதத்தைப் பின்பற்றும் ஒரு நாடாகும்.  
இந்நாட்டில் வாழும் வெளிநாட்டினர்களில் பல்வேறு மதங்களைச் சார்ந்தவர்களும் உள்ளனர். இவற்றுள் இசுலாமியர், கிறித்தவர்கள் மற்றும் இந்துக்கள் பெருமளவில் உள்ளனர். ஐக்கிய அரபு அமீரகம் ஒரு இசுலாமிய நாடாக இருந்த போதும், அங்கு வசிக்கும் மற்ற மதத்தினரின் உணர்வுகளுக்கு மதிப்பளிக்கும் நாடாகவே உள்ளது. அதற்கு எடுத்துக்காட்டாக எல்லா மதத்தவர்களுக்கும் அவர் அவர் விருப்பபடி வணங்குவதற்கு கோயில், கிறித்தவக் கோவில்கள் மற்றும் சீக்கியக் கோயிலும் உள்ளது.
# துபாய்

## துபாய் பொருளாதாரம்

2008 தரவுகளின்படி துபாயின் மொத்த உள்நாட்டு உற்பத்தி 82.11 பில்லியன் அமெரிக்க டாலர்கள் ஆகும். துபை ஐக்கிய அரபு அமீரகங்களில் பொருளாதாரத்தில் இரண்டாவது பெரிய அமீரகம் ஆகும். அபுதாபியை விட நிலப்பரப்பிலும், எண்ணெய் வளத்திலும் பல மடங்கு சிறிய ஒரு அமீரகம் துபாய். துபாய் அமீரகத்தின் தொடக்க கால வளர்ச்சிக்கு, அதன் எண்ணெய் வளம் காரணமாகவும், போதுமானதாகவும் இருந்தது. ஆனால் துபாயின் எண்ணெய் வளம் அதன் தொடர் வளர்ச்சிக்கு போதுமானதாக இருக்காது என்பதை அந்த அமீரகத்தின் அரசாங்கம் உணர்ந்தே இருந்தது. இதன் காரணமாக, துபாய் அரசு எண்ணெய் சாரா பிற தொழில்துறைகளின் வளர்ச்சிக்கு வித்திட்டது. வெளிநாட்டு மூலதனத்தை அதிகரிக்கும் பொருட்டு அரசு நடைமுறைப்படுத்திய திட்டங்களின் விளைவாக துபாய் கடந்த முப்பது ஆண்டுகளில் பொருளாதாரத்தில் பல மடங்கு வளர்ச்சி அடைந்தது. குறிப்பாக 2005-ல் வெளிநாட்டவர்கள் துபாயில் குறிப்பிட்ட சில பகுதிகளில் சொத்து வாங்க அனுமதி அளித்தது வெளிநாட்டு முதலீடு பெருக ஒரு முக்கிய காரணம் ஆகும்.  
துபாயின் கட்டுமானத் துறை, 2004 தொடங்கி ஐந்து ஆண்டுகள் அசாதாரண வளர்ச்சியை அடைந்தது. இதற்கு இந்தியா, இங்கிலாந்து, உருசியா, ஈரான், பாகித்தான் மற்றும் அமெரிக்கா முதலிய நாடுகளில் இருந்து வந்த முதலீடுகள் பெரும் காரணமாக அமைந்தது. 2008 ஆண்டு இறுதி வாக்கில் துபையின் கட்டுமானத் துறையும் அதை நம்பி இருந்த துபையின் பொருளாதாரமும் பெரும் வீழ்ச்சியை அடைந்தன. இந்த வீழ்ச்சிக்கு உலகப் பொருளாதாரப் பின்னடைவு மற்றும் அளவுக்கு அதிகமாக அதிகரித்த சொத்துக்களின் மதிப்பு ஆகியவை முக்கிய காரணங்கள்.
# துபாய்

## துபாய் பொருளாதாரம்

### காலநிலை

துபாய் வெப்ப பாலைவனக் காலநிலையைக் கொண்டது ஆகும். பொதுவாக ஆகஸ்ட் மாதமே அதிகூடிய வெப்பம் நிலவும் மாதம் ஆகும்.  
| Climate data for Dubai |
| --- |
# தேவாரம்

**தேவாரம்** (*Tevaram*) என்பது சைவ சமய கடவுளான சிவபெருமான் மீது பாடப்பெற்ற பன்னிரு திருமுறைகளில் முதல் ஏழு திருமுறைகள் ஆகும். இந்த ஏழு திருமுறைகளை திருஞானசம்பந்தமூர்த்தி நாயனார், திருநாவுக்கரசு நாயனார், சுந்தரமூர்த்தி நாயனார் ஆகிய நாயன்மார்கள் தமிழில் பாடியுள்ளார்கள்.
# தேவாரம்

## பாடலாசிரியர்கள்

முதல் இருவரும் பொ.ஊ. 7ஆம் நூற்றாண்டிலும், மூன்றாமவர் பொ.ஊ. 8ஆம் நூற்றாண்டிலும் இவற்றைப் பாடியதாகக் கருதப்படுகிறது. தேவாரங்கள் பதிக வடிவிலே பாடப்பட்டுள்ளன. பதிகம் என்பது பத்துப் பாடல்களைக் கொண்டது. முதன் முதலில் பதிகம் பாடியவர் காரைக்கால் அம்மையார் ஆவார். எனவே அவரது பாடல்களை மூத்தத் திருப்பதிகம் என்று சைவர்கள் மரியாதையொடு அழைப்பர். அவருக்குப் பின்னாளில் வந்த சும்பந்தரும், அப்பரும் அவரைப் பின்பற்றி பதிகம் பாடினர்.  
பொ.ஊ. 7ஆம் நூற்றாண்டு, தமிழ்நாட்டிலே பல்லவர் ஆட்சி பலம் பெற்றிருந்த காலமாகும். மிகவும் செல்வாக்குடனிருந்த பௌத்தம், சமணம் ஆகிய சமயங்களுக்கெதிராகச் சைவ சமயம் மீண்டும் மலர்ச்சி அடையத்தொடங்கிய காலம். திருஞானசம்பந்தர், திருநாவுக்கரசர் போன்றோர் தோன்றி ஊரூராகச் சென்று சமயப் பிரச்சாரம் செய்தனர். சென்ற இடங்களிலெல்லாம் இருந்த கோயில்கள் மீது தேவாரங்களைப் பாடினர். திருஞானசம்பந்தர் தனது மூன்றாவது வயதில் பாடத்தொடங்கியதாகச் பெரியபுராணம் சொல்கிறது. இவர் உமையம்மையின் திருமுலைப் பால் உண்டு சிவஞானம் பெற்று தனது சொந்த ஊரான சீர்காழியிலுள்ள தோணியப்பர் மீது, "தோடுடைய செவியன்" என்று தொடங்கும் அவரது முதற் பதிகத்தைப் பாடினார்.  
சம்பந்தர் பாடிய பதிகங்களுக்குத் "திருக்கடைக்காப்பு" என்றுப் பெயர். அதாவது ஒவ்வொரு பதிகத்திற்கும் இறுதியில் பதினோராவது பாடலாக அந்தப் பாடலைப் பாடுவதன் பயன் என்ன என்றுப் பாடியிருப்பார் சம்பந்தர். எனவே கடையில் (இறுதியில்) காப்பு எனும் செய்யுள் உள்ளதால் சம்பந்தர் பாடல்களைத் திருக்கடைக் காப்பு என்றுக் கூறுவர். முதல் மூன்று திருமுறைகளுக்கும் "திருக்கடைக்காப்பு" என்பதே பெயராகும்.  
தெய்வங்கள் மீது பாடப்பட்ட ஆரம்(பாமாலை) என்பதால் தேவாரம் என்று பெயர்பெற்றதாகக் கூறுவர்.ஆனால், இசையியலில் *வாரம்* என்பது நடையை (இசை வேகம்) குறிக்கும் சொல்லாகும். வாரநடை என்பது முதல் நடை, இரண்டாம் நடையில் பாடுவது என்பதையே குறிக்கிறது.“பொன்னார் மேனியனே”, “தோடு டைய செவியன்” பாடல்களை, ஓதுவார்கள் முதல் நடையில் தான் பாடுகிறார்கள். முதல் நடையில் ஓரெழுத்தாக பாடுவதையே, முதல்நடை என்பர்.  
திருவதிகை வீரட்டானம் என்னும் தலத்தில் பாடிய "கூற்றாயினவாறு விலக்ககலீர்" என்று தொடங்கும் பதிகமே அப்பர் என்று அழைக்கப்படும் திருநாவுக்கரசரின் முதற் பதிகமாகும். இவர் சமண சமயத்தை விடுத்து சைவ சமயத்தை ஏற்றபோது பாடிய முதல் பாடல் அதுவாகும். இவர் பாடிய பாடல்களையே "தேவாரம்" என்று அழைப்பர். 4 முதல் 6ம் திருமுறைகளில் உள்ள பாடல்கள் இவர் பாடிய தேவாரமாகும்.  
"பித்தா பிறைசூடி" என்று தொடங்கும் தேவாரம் சுந்தரரின் முதற் பதிகமாகும். இறைவனால் ஆட்கொள்ளப்படும் முன்னர் முதியவனாக இறைவனை பித்தா என்று சுந்தரர் திட்டினார் ஆயினும் அதையே முதல் சொல்லாக வைத்துப் பாடு என்று இறைவன் சொல்ல அதையே முதல் சொல்லாக வைத்துப் பாடினார் சுந்தரர். இவர் பாடிய பதிகத்தைத் "திருப்பாட்டு" என்று அழைப்பர். இது 7வது திருமுறையாகும்.  
பொ.ஊ. 10ம் நூற்றாண்டில் இராஜராஜ சோழனின் ஆட்சியின்போது, சிதம்பரம் கோயிலிலே கவனிப்பாரற்றுக் கிடந்த தேவாரங்களையும், வேறுபல சமய இலக்கியங்களையும் எடுத்து, பூச்சிகளால் அரிக்கப்பட்டு அழிந்தவை போக எஞ்சியவற்றை, நம்பியாண்டார் நம்பி என்பவர் திருமுறைகளாகத் தொகுத்தார்.  
பிற்காலத்தில் திருக்கடைக்காப்பு, திருப்பாட்டு எனும் பெயர்கள் மறந்து தேவாரம் எனும் சொல்லே மூவர் பாடிய பதிகங்களுக்கும் இன்றளவும் வைக்கப்படும் பெயராக மாறிப்போனது.
# தேவாரம்

## பாடலாசிரியர்கள்

### சுந்தரர் தேவாரம்

சுந்தரமூர்த்தி நாயனார் பாடிய பாடல்களை சுந்தரர் தேவாரம் என்று அழைக்கின்றனர். இப்பாடல்களை திருப்பாட்டு என்றும் அழைப்பது வழக்கம். அதனால் பண் சுமந்த பாடல்கள் என்றும் கூறுகின்றனர். இவற்றில் 100 பதிகங்கள் கிடைத்துள்ளன. அவற்றில் 17 பண்கள் இடம்பெற்றுள்ளன.
# தேவாரம்

## தேவாரப் பதிகங்கள் தொகுக்கப்பட்ட முறை

### பண்முறை:

பண் வாரியாகத் திரட்டி ஒன்று முதல் ஏழு திருமுறையாக அடைவு செய்துள்ள முறை முதலாவதாகும். இது “பண்முறை” எனப்படும்.  
தேவார ஆசிரியர் மூவருள் இயலிசைத் தமிழாகிய திருப்பதிகங்களை முதன்முதல் அருளிச் செய்தவர் திருஞானசம்பந்தர் ஆதலின், அவர் அருளிய திருப்பதிகங்கள் முதல் மூன்று திருமுறைகளாகவும், அவர்தம் கெழுதகை நண்பராய் விளங்கிய திருநாவுக்கரசர் அருளிய திருப்பதிகங்கள் நான்காம் திருமுறை – ஐந்தாம் திருமுறை – ஆறாந்திருமுறை என மூன்று திருமுறைகளாகவும், இவ்விரு பெருமக்களும் வாழ்ந்த காலப்பகுதியையொட்டிச் சில ஆண்டுகள் பிற்பட்டுத் தோன்றிய நம்பியாரூரர் ஆகிய சுந்தரமூர்த்தி சுவாமிகள் அருளிய திருப்பதிகங்கள் ஏழாம் திருமுறையாகவும் தொகுக்கப்பட்டன.
இப்பெருமக்கள் மூவரூள் முறையே ஒவ்வொருவரும் அருளிச் செய்தத் திருப்பதிகங்களில் அமைந்த பண்களை வகைப்படுத்தி ஒவ்வொரு பண்ணுக்கும் உரிய திருப்பதிகங்களையும் ஏழு திருமுறைகளாக வகுத்தெழுதியது பழைய முறையாகும்.
# தேவாரம்

## தேவாரப் பதிகங்கள் தொகுக்கப்பட்ட முறை

### அடங்கன் முறை

திருத்தலங்கள் வாரியாக மூவர் பாடல்களைத் தொகுத்து அடைவு செய்த முறை இரண்டாவதாகும். இது “அடங்கன் முறை” எனப்படும்.
# தேவாரம்

## தேவாரப் பதிகங்கள் தொகுக்கப்பட்ட முறை

### தலமுறை

மூவரில் ஒவ்வொருவர் பதிகங்களையும் தனித்தனியாக வைத்துத் தலங்கள் வாரியாகத் தொகுத்து அடைவு செய்த முறை மூன்றாவதாகும். இது தலமுறை எனப்படும்.  
தலமுறையென்பது, கோயில், திருவேட்களம் முதலாகத் திருப்பதிகக் கோவையிற் குறித்த முறையையொட்டித் தேவாரப் பாடல் பெற்ற திருத்தலங்களையெல்லாம் தில்லைப் பெருங்கோயில் முதலாக வரிசைப்படுத்தி அத்தலங்களுக்குரிய தேவாரப் பதிகங்களை முற்குறித்த ஏழு திருமுறைப் பாகுபாட்டிற்கு ஏற்ப முறைபடச் சேர்த்து அமைத்த முறையாகும்.
# தேவாரம்

## தேவாரப் பதிகங்கள் தொகுக்கப்பட்ட முறை

### பாடியவாறு:

பெரியபுராணத்தில் மூவரின் வரலாறுச் சேக்கிழார் கூறிவரும் போது, இன்ன பதிகம் – ஊர் எல்லையில் / இறைவன் திருமுன் / வலம் வரும்போது பாடப்பெற்றது என்று கூறி வருவதை அறியலாம். அதன்படி தேவாரம் பாடப்பெற்ற காலமுறைப்படி ஒரு தொகுப்பு இருந்தது என்று உறுதி செய்யலாம். சோழர் வரலாற்றில் அக்குறிப்பு உள்ளது. அதற்கு “பாடியவாறு” என்று பெயர்.
# தேவாரம்

## தேவாரப் பதிகங்கள் தொகுக்கப்பட்ட முறை

### தற்கால நடைமுறை

தலமுறை, பண்முறை வகைகளில் பண்முறையமைப்பே பழைய ஏட்டுச்சுவடிகளில் இடம் பெற்றுள்ளது.  
மூவர் தேவாரப்பதிகங்களை ஏழு திருமுறைகளாகப் பகுத்து வழங்கும் திருமுறைப் பகுப்புக்கு அடிப்படையாயமைந்தது இப்பண்முறையமைப்பே எனக் கருதல் பொருந்தும். பண்முறையமைப்பாகிய இதனை ஆதாரமாகக் கொண்டு நோக்கினால்தான் மூவர் திருப்பதிகங்களையும் முதல் ஏழு திருமுறைகளாகப் பகுத்து வழங்கிய நம் முன்னோரது பகுப்பு இனிது விளங்கும். தேவாரத் திருப்பதிகங்களைத் தலமுறையில் அமைத்துப் பயிலும் வழக்கம் பிற்காலத்தில் தோன்றியதெனவே கருதவேண்டியுள்ளது. மூர்த்தி, தலம், திர்த்தம் என்பவற்றை முறையே கண்டு வழிபடும் விருப்புடைய சிவநேசச்செல்வர்கள், தாம் வழிபட விரும்பிய ஒவ்வொரு தலத்திற்கும் அமைந்த தேவாரத் திருப்பதிகங்கள் முழுவதையும் நாள்தோறும் முறையே பாராயணஞ் செய்தற்கு ஏற்ற வண்ணம் முறைப்படுத்தப்பெற்றதே இத்தலமுறைப் பகுப்பாகும். இப்பகுப்பு தில்லைப்பெருங்கோயிலை முதன்மைத் திருத்தலமாகக் கொண்டு அமைந்திருப்பது தேவார ஆசிரியர் மூவர் திருவுள்ளத்திற்கும் ஏற்புடையதாகும். இது சிவத்தலங்களெல்லாவற்றிற்கும் முதலில் வைத்துப் போற்றத்தகும்  
சிறப்புடைய திருத்தலம் என்ற நோக்கத்துடன் தில்லைப் பெருங்கோயிலைப் பற்றி அம் மூவரும் உளமுவந்து பாடிய திருப்பாடற் குறிப்புகளால் நன்கு புலனாகும். இக்குறிப்பினை விளக்கும் முறையில் கோயில், திருவேட்களம், நெல்வாயில், கழிப்பாலை எனத் தொடங்கும் திருப்பதிகக் கோவை அமைந்திருத்தல் அறியத்தக்கதாகும். மேற்குறித்த பண்முறை, தலமுறை என்னும் இருவகை முறைகளுள் தேவார ஆசிரியர் காலந்தொட்டு இடையீடின்றி வழங்கிவருவதும் சைவத்திருமுறைகள் பன்னிர்ண்டு என்ற பகுப்பிற்கு நிலைக்களமாக அமைந்ததும் பண்முறையே யாதலின் அம்முறையினைப் பின்பற்றித் தேவாரத் திருப்பதிகங்களின் அமைப்பினை நோக்குதல் ஏற்புடையதாகும்.
# தேவாரம்

## தேவாரப் பாடல்கள் எண்ணிக்கை

<table>
<tr>
<td> **திருமுறை** </td>
<td>**பாடியவர்(கள்)**</td>
<td>**பாடல் எண்ணிக்கை**</td>
</tr>  
<tr>
<td>முதலாம் திருமுறை</td>
<td>திருஞானசம்பந்தரமூர்த்தி நாயனார்</td>
<td>1,469</td>
</tr>  
<tr>
<td>இரண்டாம் திருமுறை</td>
<td>திருஞானசம்பந்தரமூர்த்தி நாயனார்</td>
<td>1,331</td>
</tr>
<tr>
<td>மூன்றாம் திருமுறை</td>
<td>திருஞானசம்பந்தரமூர்த்தி நாயனார்</td>
<td>1,358</td>
</tr>  
<tr>
<td>நான்காம் திருமுறை</td>
<td>திருநாவுக்கரசு நாயனார்</td>
<td>1,070</td>
</tr>  
<tr>
<td>ஐந்தாம் திருமுறை</td>
<td>திருநாவுக்கரசு நாயனார்</td>
<td>1,015</td>
</tr>  
<tr>
<td>ஆறாம் திருமுறை</td>
<td>திருநாவுக்கரசு நாயனார்</td>
<td> 981</td>
</tr>
<tr>
<td>ஏழாம் திருமுறை</td>
<td>சுந்தரமூர்த்தி நாயனார்</td>
<td>1,026</td>
</tr>  
<tr>
<td></td>
<td>**மொத்தம்**</td>
<td>**8,227**</td>
</tr>  
</table>
# தேவாரம்

## பண் அமைத்தவர்

இப்பொழுதுள்ளபடி தேவாரப் பாடல்களுக்குப் பண் அமைத்துக் கொடுத்தவர் இராசேந்திர பட்டணத்திலிருந்த ஒரு பெண்மணி என்று உ.வே.சாமிநாதய்யர் குறிப்பிடுகின்றார்.
# தேவாரம்

## தேவார காலத்து இசைக் கருவிகள்

1. யாழ் 2. வீணை 3. குழல் 4 கின்னரி 5, கொக்கரி 6. சச்சரி 7. தக்கை 8. முழவம் 9. மொந்தை 10.மிருதங்கம் 11. மத்தளம் 12. தமருகம் 13. துந்துபி 14 குடமுழா 15. தத்தலகம் 16. முரசம் 17. உடுக்கை 18. தாளம் 19 துடி 20. கொடுகொட்டி முதலியன. இவற்றுள், பல பண்டைக்கால முதலே தமிழகத்தில் இருந்தவை. தேவாரத்தில் காணப்படும் பெரும்பாலான பண்கள் தமிழ்நாட்டிற்கே உரியவை. அவை பண்டை இசை நூல்களில் (அழிந்துபோன நூல்களில்) கூறப்பட்ட இசை நுணுக்கம் பொருந்தியவை. அப் பண்களில் சில சிலப்பதிகாரத்துட் காணலாம். பல்லவப் பேரரசர் காலத்தில் தமிழ்நாட்டில் தமிழ்ப்பண்களும் தமிழ் இசையும் களிநடம் புரிந்தன என்பதற்குத் திருமுறைகளே ஏற்ற சான்றாகும்.
# தேவாரம்

## இவற்றையும் காண்க

- தேவாரத் திருத்தலங்கள்
- தேவாரப்பாடல் பெற்ற காவிரி தென்கரைத்தலங்களின் பட்டியல்
- தேவாரப்பாடல் பெற்ற காவிரி வடகரைத்தலங்களின் பட்டியல்
- தேவாரப்பாடல் பெற்ற பாண்டிய நாட்டு தலங்களின் பட்டியல்
- தேவாரப்பாடல் பெற்ற கொங்கு நாட்டு தலங்களின் பட்டியல்
- தேவாரப்பாடல் பெற்ற நடு நாட்டு தலங்களின் பட்டியல்
- தேவாரப்பாடல் பெற்ற தொண்டை நாட்டு தலங்களின் பட்டியல்  
- திருவாசகத் திருத்தலங்கள்
- தேவார வைப்புத் தலங்கள்
- திருச்சிற்றம்பலக் கோவையார் திருத்தலங்கள்
- திருவிசைப்பாத் திருத்தலங்கள்
- தேவாரப் பதிகங்கள் தொகுக்கப்பட்ட முறை
# சங்க இலக்கியம்

**சங்க இலக்கியம்** (*Sangam literature*) எனப்படுவது தமிழில் பொ.ஊ.மு. 500-இல் இருந்து பொ.ஊ. 200 வரை உள்ள காலப்பகுதியில் எழுதப்பட்ட **செவ்வியல் இலக்கியங்கள்** ஆகும். சங்க இலக்கியம் தற்போது கண்டுபிடிக்கப்பட்ட வரை 473 புலவர்களால் எழுதப்பட்ட 2381 பாடல்களைக் கொண்டுள்ளது. இப்புலவர்களுள் பலதரப்பட்ட தொழில் நிலையில் உள்ளோரும் பெண்களும், நாடாளும் மன்னரும் உண்டு. சங்க இலக்கியங்கள் அக்காலகட்டத்தில் வாழ்ந்த தமிழர்களின் அன்றாட வாழ்க்கை நிலைகளைப் படம்பிடித்துக் காட்டுவதாய் உள்ளன.சங்ககால மக்களின் வாழ்க்கை நிலை இரண்டு பிரிவுகளாக இருந்துள்ளதைச் சங்க இலக்கியங்கள் வழி அறியலாம். இல்லற வாழ்க்கை பற்றிய செய்திகளை அகம் என்றும், கொடை, போர், வீரம், ஆட்சி, முதலியவற்றைப் பற்றிய செய்திகளைப் புறம் என்றும் சங்க இலக்கியங்கள் பிரித்துக் காட்டுகின்றன.  
19-ஆம் நூற்றாண்டில் வாழ்ந்த தமிழ் அறிஞர்களான சி. வை. தாமோதரம்பிள்ளை, உ. வே. சாமிநாத ஐயர் ஆகியோரின் முயற்சியினால் சங்க இலக்கியங்கள் அச்சுருப் பெற்றன. எட்டுத்தொகையும், பத்துப்பாட்டுந்தான் சங்க இலக்கிய நூல்கள். இவை **பதினெண்மேற்கணக்கு** நூல்கள் எனவும் சங்கமருவிய நூல்கள் **பதினெண்கீழ்க்கணக்கு** நூல்கள் எனவும் பெரும்பிரிவுகளாகத் தொகுக்கப்பட்டுள்ளன.
# சங்க இலக்கியம்

## எட்டுத்தொகை நூல்கள் (பதினெண் மேற்கணக்கு)

<table>
<tr>
<td>**நூல்**</td>
<td>**காலம்**</td>
<td>**இயற்றியவர்**</td>
</tr>
</table>  
<table>
<tr>  
</tr>  
<tr>
<td>**எட்டுத்தொகை நூல்கள்**</td>
</tr>  
<tr>  
</tr>  
<tr>
<td>நற்றிணை</td>  
</tr>  
<tr>
<td>குறுந்தொகை</td>  
</tr>  
<tr>
<td>ஐங்குறுநூறு</td>  
<td>கபிலர்</td>
</tr>  
<tr>
<td>பதிற்றுப்பத்து</td>  
</tr>  
<tr>
<td>பரிபாடல்</td>  
</tr>  
<tr>
<td>கலித்தொகை</td>  
<td>நல்லந்துவனார் முதலிய பலர்</td>
</tr>  
<tr>
<td>அகநானூறு</td>  
<td> பலர் </td>
</tr>  
<tr>
<td>புறநானூறு</td>  
<td>பலர்</td>
</tr>  
</table>
# சங்க இலக்கியம்

## பத்துப்பாட்டு நூல்கள் (பதினெண் மேற்கணக்கு)

<table>
<tr>
<td>**பத்துப்பாட்டு நூல்கள்**</td>
</tr>  
<tr></tr>  
<tr>
<td>திருமுருகாற்றுப்படை</td>
<td>நக்கீரர்</td>
<td>2 - 3ஆம் நூற்றாண்டு</td>
</tr>  
<tr>
<td>பொருநராற்றுப்படை</td>
<td>முடத்தாமக்கண்ணியார்</td>
</tr>  
<tr>
<td>சிறுபாணாற்றுப்படை</td>
<td>நற்றாத்தனார்</td>
<td>4 – 6ஆம் நூற்றாண்டு</td>
</tr>  
<tr>
<td>பெரும்பாணாற்றுப்படை</td>  
<td>கடியலூர் உருத்திரங்கண்ணனார்</td>
</tr>  
<tr>
<td>நெடுநல்வாடை</td>
<td>நக்கீரர்</td>
<td>2 – 3ஆம் நூற்றாண்டு</td>
</tr>  
<tr>
<td>குறிஞ்சிப் பாட்டு</td>  
<td>கபிலர்</td>
</tr>  
<tr>
<td>முல்லைப்பாட்டு</td>
<td>நப்பூதனார்</td>
</tr>  
<tr>
<td>மதுரைக் காஞ்சி</td>
<td>மாங்குடி மருதனார்</td>
<td>2 - 3ஆம் நூற்றாண்டு</td>
</tr>  
<tr>
<td>பட்டினப் பாலை</td>
<td>கடியலூர் உருத்திரங்கண்ணனார்</td>
<td>மூன்றாம் நூற்றாண்டு</td>
</tr>  
<tr>
<td>மலைபடுகடாம்</td>
<td>பெருங்குன்றூர்ப் பெருங்கௌசிகனார்</td>
<td>இரண்டாவது, நான்காவது நூற்றாண்டு</td>
</tr>  
</table>
# சங்க இலக்கியம்

## பதினெண் கீழ்க்கணக்கு நூல்கள்

<table>  
<tr>
<td>**பதினெண் கீழ்க்கணக்கு நூல்கள்**</td>
</tr>  
<tr></tr>  
<tr>
<td>திருக்குறள்</td>
<td>பொ.ஊ.மு. முதல் நூற்றாண்டு </td>
<td>திருவள்ளுவர்</td>
</tr>  
<tr>
<td>நான்மணிக்கடிகை</td>
<td>ஆறாம் நூற்றாண்டு</td>
<td>விளம்பி நாகனார்</td>
</tr>  
<tr>
<td>இன்னா நாற்பது</td>
<td>5ஆம் நூற்றாண்டு</td>
<td>கபிலதேவர்</td>
</tr>  
<tr>
<td>இனியவை நாற்பது</td>
<td>ஐந்தாம் நூற்றாண்டு</td>
<td>பூதஞ்சேந்தனார்</td>
</tr>  
<tr>
<td>களவழி நாற்பது</td>
<td>ஐந்தாம் நூற்றாண்டு</td>
<td>பொய்கையார்</td>
</tr>  
<tr>
<td>திரிகடுகம்</td>
<td>நான்கவது நூற்றாண்டு</td>
<td>நல்லாதனார்</td>
</tr>  
<tr>
<td>ஆசாரக்கோவை</td>
<td>7ஆம் நூற்றாண்டு</td>
<td>பெருவாயின் முள்ளியார்</td>
</tr>  
<tr>
<td>பழமொழி நானூறு</td>
<td>6ஆம் நூற்றாண்டு</td>
<td>மூன்றுரை அரையனார்</td>
</tr>  
<tr>
<td>சிறுபஞ்சமூலம்</td>
<td>6ஆம் நூற்றாண்டு</td>
<td>காரியாசான்</td>
</tr>  
<tr>
<td>முதுமொழிக்காஞ்சி</td>
<td>4ஆம் நூற்றாண்டு</td>
<td>கூடலூர் கிழார்</td>
</tr>  
<tr>
<td>ஏலாதி</td>
<td>6ஆம் நூற்றாண்டு</td>
<td>கணிமேதாவியார்</td>
</tr>  
<tr>
<td>கார் நாற்பது</td>
<td>6ஆம் நூற்றாண்டு</td>
<td>கண்ணன் கூத்தனார்</td>
</tr>  
<tr>
<td>ஐந்திணை ஐம்பது</td>
<td>6ஆம் நூற்றாண்டு</td>
<td>மாறன் பொறையனார்</td>
</tr>  
<tr>
<td>திணைமொழி ஐம்பது</td>
<td>6ஆம் நூற்றாண்டு</td>
<td>கண்ணன் சேந்தனார்</td>
</tr>  
<tr>
<td>ஐந்திணை எழுபது</td>
<td>6ஆம் நூற்றாண்டு</td>
<td>மூவாதியார்</td>
</tr>  
<tr>
<td>திணைமாலை நூற்றைம்பது</td>
<td>6ஆம் நூற்றாண்டு</td>
<td>கணிமேதாவியார்</td>
</tr>  
<tr>
<td>கைந்நிலை</td>
<td>6ஆம் நூற்றாண்டு</td>
<td>புல்லங்காடனார்</td>
</tr>  
<tr>
<td>நாலடியார்</td>
<td>7ஆம் நூற்றாண்டு</td>
<td>சமணமுனிவர்கள் பலர்</td>
</tr>  
</table>
# கோர்பக்கான்

**கோர்பக்கான்** (****) ஐக்கிய அரபு அமீரகத்தின் ஏழு அமீரகங்களிலொன்றான சார்ஜாவின் ஒரு பகுதியாகும். இந்த நகரம், நாட்டின் கிழக்குக்கரையில் அமைந்துள்ளது. இதன் கடற்கரைப்பகுதிகள் கண்ணுக்கு அழகான காட்சிகளைக் கொண்டவை. மேற்குக்கரையிலுள்ள முக்கிய நகரங்களைப்போலன்றி, மலைப்பாங்கான நிலத்தோற்றத்தைக் கொண்டது இப்பகுதி. கோர்பக்கான் துறைமுகம் நாட்டின் கிழக்குக்கரையில் அமைந்துள்ள முக்கிய துறைமுகங்களுள் ஒன்றாகும். புசைரா நகரத்திற்கு அடுத்தபடியாக இரண்டாவது பெரிய கிழக்குக் கடற்கரைப் பகுதியாக உள்ளது.  
இதன் அழகிய கடற்கரை, நாட்டின் சந்தடி மிக்க நகரப் பகுதிகளிலிருந்து அமைதி வேண்டும் ஏராளமான சுற்றுலாப்பயணிகளைக் கவர்கின்றது.
# துபாய் கடைவல விழா

துபாய் கடைவல விழா விளம்பரத்துடன், 2005.]]
**துபாய் கடைவல விழா**வில், (*Dubai Shopping Festival*) "குளோபல் வில்லேஜ்" என்று ஆங்கிலத்தில் அறியப்படும் உலகக் கிராமம் ஒரு துபாயின் சுற்றுலாத் துறையின் முக்கியமான அங்கமாகும். ஆசியா, ஆபிரிக்கா, அமெரிக்கா, ஐரோப்பா முதலிய உலகின் பல பகுதிகளிலிருந்தும் கொண்டுவரப்படுகின்ற பலவகையான உற்பத்திப் பொருட்களும், கலை நிகழ்ச்சிகளும் இங்கே ஒரு சேரக் காட்சியளிக்கின்றன.  
ஒவ்வொரு ஆண்டும், முன்னைய ஆண்டிலும் அளவிலும் தரத்திலும் வளர்ச்சியடைந்து செல்லும் இது, 2004 ஆம் ஆண்டில் 58 நாடுகளின் காட்சியகங்களைக் கொண்டுள்ளது. ஓவ்வொரு ஆண்டும், இந்நாடுகள் தங்கள் தங்கள் நாடுகளின் கலாச்சாரங்களைப் பிரதிபலிக்கும் வகையில், புத்துப்புதுக் கருத்து வடிவங்களைக் கொண்டு, இந்தத் தற்காலிகக் கட்டிடங்களைக் கண்கொள்ளாக் காட்சியாகத் தருகின்றன. 2003 ல், ராஜஸ்தான் கட்டிடக்கலைப் பாணியைத் தழுவி உருவாக்கப்பட்ட இந்தியக் காட்சியகம், சிறந்த காட்சியகமாகத் தெரிவுசெய்யப்பட்டது. 2004 ல், இந்தியக் காட்சியகம் கேரளத்தின் பாணியைத் தழுவியுள்ளது.  
இந்த விழா நடைபெறும் ஒரு மாதகாலம் முழுதும், நாட்டின் பல பகுதிகளிலிருந்தும், வெளிநாடுகளிலிருந்தும் வந்து குவியும் மக்களுக்கு இந்த உலகக் கிராமம் ஒரு முக்கிய இலக்காகும். இந்தியா, பாகிஸ்தான், சீனா, சிங்கப்பூர், எகிப்து, சிரியா, தாய்லாந்து, லெபனான் போன்ற நாடுகளின் காட்சியகங்களுக்குள் மக்கள் கூட்டம் நிரம்பி வழியும். அதுபோல வித்தியாசமான கைப்பணிப் பொருட்களால் நிறைந்திருக்கும் ஆபிரிக்க நாடுகளின் காட்சியகங்களும் மக்களைப் பெருமளவில் கவர்கின்றன.  
ஒவ்வோராண்டும் இந்தியா தனது காட்சியகத்தில் பிரத்தியேகமாக அமைக்கப்படும் அரங்கில் கலைநிகழ்ச்சிகளை நடத்திவருகிறது. இதேபோல் வேறும் பல நாடுகள் தங்கள் தங்கள் கலாச்சாரங்களைப் பிரதிபலிக்கும் கலை நிகழ்ச்சிகளை நடத்துகிறார்கள்.  
- துபாய் சாப்பிங்க் விழா
# மேளகர்த்தா

**மேளகர்த்தா இராகங்கள்** கருநாடக இசையின் இராகங்களில், ச - ரி - க - ம - ப - த - நி என்ற ஏழு சுரங்களையும் கொண்டவையாகும். வேறுபாடுள்ள சுரங்கள் மாறுவதாலேயே வித்தியாசங்கள் ஏற்படுகின்றன.  
இதைத் *தாய் இராகம்*, *கர்த்தா இராகம்*, *சம்பூர்ண இராகம்*, *மேள இராகம்*, *ஜனக இராகம்*, என்ற பெயர்களால் அழைப்பர். பன்னிரண்டு சுருதிகளைக் கொண்டு, உருவாகும் தாய் இராகங்கள் மொத்தம் 32 தான், இவையே மேள இராகங்கள் என்று கூறப்பட்டன, இதுவே சரியானது என்றும் கருதப் பெறுகின்றது, ஆனால் வேங்கடமகி என்பவர், தமது சதுர்த்தண்டிப் பிரகாசிகை என்னும் நூலில், 12 சுருதித் தானங்களையே 16 ஆக ஒருவாறு இரட்டுறக் கொண்டு (ரி,க, த,நி ஆகியவற்றை முறைமீறி ஒவ்வொன்றும் 3 பகுதிகளாகக் கொண்டு), 72 மேளகர்த்தா இராகங்களை ஆக்கினார். இன்றைய மரபில் 72 மேளகர்த்தா இராகம் என்பதே பெருவழக்கு ஆகும். இவற்றிலிருந்து பிற பிறந்த இராகங்கள் (ஜன்னிய இராகங்கள்) தோன்றுகின்றன. 72 மேளகர்த்தாக்களும் 16 பெயர்களுடன் 12 சுரத்தான அடிப்படையில் அமைந்துள்ளன.
# மேளகர்த்தா

## விதிமுறைகள்

ஜனக இராகங்கள் அல்லது தாய் இராகங்கள் 5 விதிகளைத் தழுவி அமைக்கப்பட்டுள்ளது. அவையாவன:
1. சம்பூர்ண ஆரோகணம் அவரோகணம் அல்லது ஏழுசுர ஏறுவரிசை இறங்கு வரிசை.
1. கிரம சம்பூர்ண அரோகண அவரோகணம் அல்லது வரிசைப்படியான ஏறு இறங்கு வரிசைகள்.
1. அரோகணத்தில் வரும் சுரத்தானங்களே அவரோகணத்திலும் வருதல்.
1. ஆரோகண அவரோகணம் அஷ்டகமாக அமைந்திருத்தல்.
1. மத்தியஸ்தாயி ஷட்ஜத்திலிருந்து மேல்ஸ்தாயி ஷட்ஜம் வரை சுரங்கள் ஒழுங்காகச் செல்லுதல்.
# மேளகர்த்தா

## அமைப்பு

72 மேளகர்த்தாச் சக்கரத்தின் அமைப்பு முக்கியமானது. வெங்கடமகி இயற்றிய சதுர்த்தண்டிப்பிரகாசிகை என்னும் கிரந்தத்தினின்றும் விளங்கியது. 72 மேளகர்த்தாச் சக்கரம் 2 சம பாகங்களாகப் பிரிக்கப் பட்டுள்ளது. 72 மேளகர்த்தாக்களும் 12 சிறிய சக்கரங்களாக வகுக்கப் பட்டிருக்கின்றது.
# மேளகர்த்தா

## வரலாறு

மேளகர்த்தாக்களின் வரலாறு 17ம் நூற்றாண்டில் வாழ்ந்த *வெங்கடமகி* எழுதிய *சதுர்த்தண்டிப் பிரக்காசிகை* என்னும் நூலிலும் *கோவிந்தாச்சாரியார்* என்பவர் இயற்றிய *சங்கிரக சூடாமணி* என்னும் நூலில் இருந்தும் அறிய முடிகின்றது.
# மேளகர்த்தா

## மேளகர்த்தா இராகங்களின் பட்டியல்
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>.</td>
<td>த2</td>
<td>.</td>
<td>.</td>
<td>நி2</td>
<td>.</td>
</tr>
<tr>  
<td>65</td>
<td>மேசகல்யாணி</td>
<td>ச</td>
<td>.</td>
<td>ரி2</td>
<td>.</td>
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>.</td>
<td>த2</td>
<td>.</td>
<td>.</td>
<td>.</td>
<td>நி3</td>  
</tr>  
<tr>  
<td>66</td>
<td>சித்ராம்பரி</td>
<td>ச</td>
<td>.</td>
<td>ரி2</td>
<td>.</td>
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>.</td>
<td>.</td>
<td>த3</td>
<td>.</td>
<td>.</td>
<td>நி3</td>
</tr>  
<tr><td>.</td></tr>  
<tr>
<td>XII -ஆதித்ய</td>
<td>67</td>
<td>சுசரித்ர</td>
<td>ச</td>
<td>.</td>
<td>.</td>
<td>ரி3</td>
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>த1</td>
<td>.</td>
<td>.</td>
<td>நி1</td>
<td>.</td>
<td>.</td>
</tr>  
<tr>  
<td>68</td>
<td>ஜோதிஸ்வரூபிணி</td>
<td>ச</td>
<td>.</td>
<td>.</td>
<td>ரி3</td>
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>த1</td>
<td>.</td>
<td>.</td>
<td>.</td>
<td>நி2</td>
<td>.</td>  
</tr>
<tr>  
<td>69</td>
<td>தாதுவர்த்தனி</td>
<td>ச</td>
<td>.</td>
<td>.</td>
<td>ரி3</td>
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>த1</td>
<td>.</td>
<td>.</td>
<td>.</td>
<td>.</td>
<td>நி3</td>  
</tr>
<tr>  
<td>70</td>
<td>நாசிகாபூஷணி</td>
<td>ச</td>
<td>.</td>
<td>.</td>
<td>ரி3</td>
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>.</td>
<td>த2</td>
<td>.</td>
<td>.</td>
<td>நி2</td>
<td>.</td>  
</tr>
<tr>  
<td>71</td>
<td>கோசலம்</td>
<td>ச</td>
<td>.</td>
<td>.</td>
<td>ரி3</td>
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>.</td>
<td>த2</td>
<td>.</td>
<td>.</td>
<td>.</td>
<td>நி3</td>
</tr>  
<tr>  
<td>72</td>
<td>ரசிகப்பிரியா</td>
<td>ச</td>
<td>.</td>
<td>.</td>
<td>ரி3</td>
<td>.</td>
<td>.</td>
<td>க3</td>
<td>.</td>
<td>ம2</td>
<td>ப</td>
<td>.</td>
<td>.</td>
<td>த3</td>
<td>.</td>
<td>.</td>
<td>நி3</td>
</tr>  
</table>
</div>
# தீரசங்கராபரணம்

**சங்கராபரணம்** (அல்லது **தீரசங்கராபரணம்**) கருநாடக இசை முறையில் 29 ஆவது மேளகர்த்தா அல்லது ஜனக இராகமாகும். விரிவான ஆலாபனைக்கு இடம் தரும் இராகம். இந்துஸ்தானி இசையில் *பிலாவல் தாட்* என்றழைக்கப்படுகிறது. பண்டைய தமிழிசைப் பண்களில் **பழம்பஞ்சுரம்** என்னும் பெயருடன் அழைக்கப்படுகிறது.
# தீரசங்கராபரணம்

## இலக்கணம்

| அவரோகணம்: | ஸ் நி<sub>3</sub> த<sub>2</sub> ப ம<sub>1</sub> க<sub>3</sub> ரி<sub>2</sub> ஸ | } |
| --- | --- | --- |  
- **பாண** என்று அழைக்கப்படும் 5வது வட்டத்தில் (சக்கரத்தில்) 5வது மேளம். கடபயாதி திட்டத்தின் படி *தீரசங்கராபரணம்* என்று அழைக்கப்படுகிறது.
- இந்த இராகத்தில் வரும் சுரங்கள்: ஸட்ஜம், சதுஸ்ருதி ரிஷபம்(ரி<sub>2</sub>), அந்தர காந்தாரம்(க<sub>3</sub>), சுத்த மத்திமம்(ம<sub>1</sub>), பஞ்சமம், சதுஸ்ருதி தைவதம்(த<sub>2</sub>), காகலி நிஷாதம்(நி<sub>3</sub>) ஆகியவை.
# தீரசங்கராபரணம்

## சிறப்பு அம்சங்கள்

- இதன் மத்திமத்தை பிரதி மத்திமமாக மாற்றினால் இராகம் மேசகல்யாணி ஆகும்.
- இது ஒரு மூர்ச்சனாகாரக மேளம்.
- கிரக பேதத்தின் வழியாக இந்த மேளத்தின் ரி, க, ம, ப, த ஆகிய சுரங்கள் முறையே கரகரப்பிரியா, ஹனுமத்தோடி, மேசகல்யாணி, ஹரிகாம்போஜி, நடபைரவி ஆகிய மேளங்களைத் தோற்றுவிக்கின்றன.
# தீரசங்கராபரணம்

## உருப்படிகள்

- கிருதி : எதுட நிலிசிதே : ஆதி : தியாகராஜர்.
- கிருதி : எந்துகு பெத்தலவலெ : ஆதி : தியாகராஜர்.
- கிருதி : மநஸு ஸ்வாதீநமைந : ரூபகம் : தியாகராஜர்.
- கிருதி : ஸுந்தரேஷ்வராய : ரூபகம் : முத்துசுவாமி தீட்சிதர்.
- கிருதி : ஸ்ரீ கமலாம்பிகயா : ரூபகம் : முத்துசுவாமி தீட்சிதர்.
- கிருதி : ஸரோஜதள நேத்ரீ : ஆதி : சியாமா சாஸ்திரிகள்.
- வர்ணம் :சலமே :கண்ட ஜாதி அட தாளம்: சுவாதித் திருநாள்
# தீரசங்கராபரணம்

## ஜன்ய இராகங்கள்

- பல ஜன்ய இராகங்களைக் கொண்ட மேளகர்த்தா.  
<table ="1">  
<tr>
<td>**எண்**</td>
<td>**பெயர்**</td>
<td>**ஆரோகணம்**</td>
<td>**அவரோகணம்**</td>
</tr>  
<tr>
<td>1</td>
<td>அடாணா</td>
<td>ஸரிமபநிஸ்</td>
<td>ஸ்நிதாபமகாரிஸ</td>
</tr>  
<tr>
<td>2</td>
<td>ஆரபி</td>
<td>ஸரிமபதஸ்</td>
<td>ஸ்நிதபமகரிஸ</td>
</tr>  
<tr>
<td>3</td>
<td>கதனகுதூகலம்</td>
<td>ஸரிமதநிகபஸ்</td>
<td>ஸ்நிதபமகபமகரிஸ</td>
</tr>  
<tr>
<td>3</td>
<td>கருடத்வனி</td>
<td>ஸரிகமபதநிஸ்</td>
<td>ஸதபகரிஸ்</td>
</tr>  
<tr>
<td>4</td>
<td>கன்னடா</td>
<td>ஸகமபமதனிஸ்</td>
<td>ஸ்நிஸ்தபமகமரிஸ</td>
</tr>  
<tr>
<td>5</td>
<td>கஜவர்த்தனி</td>
<td>ஸகமதநிஸ்</td>
<td>ஸ்தபமகரிஸ</td>
</tr>  
<tr>
<td>6</td>
<td>குறிஞ்சி</td>
<td>(த)ஸரிகமபத</td>
<td>தபமகரிஸ(த)</td>
</tr>  
<tr>
<td>7</td>
<td>கேதாரம்</td>
<td>ஸமகமபநிஸ்</td>
<td>ஸ்நிபமகஸரிகஸ</td>
</tr>  
<tr>
<td>8</td>
<td>கோலாகலம்</td>
<td>ஸபமகமபதநிஸ்</td>
<td>ஸ்நிதபமகரிஸ</td>
</tr>  
<tr>
<td>9</td>
<td>கௌடமலாரு</td>
<td>ஸரிமபதஸ்</td>
<td>ஸ்நிதமகரிஸ</td>
</tr>  
<tr>
<td>10</td>
<td>சாயாசிந்து</td>
<td>ஸரிமபதஸ்</td>
<td>ஸ்தபமகரிஸ</td>
</tr>  
<tr>
<td>11</td>
<td>சிந்துமந்தாரி</td>
<td>ஸரிகமபஸ்</td>
<td>ஸ்நிதபகமதபமரிஸ</td>
</tr>  
<tr>
<td>12</td>
<td>சுத்தசாவேரி</td>
<td>ஸரிமபதஸ்</td>
<td>ஸ்தபமரிஸ</td>
</tr>  
<tr>
<td>13</td>
<td>சுத்தவசந்தம்</td>
<td>ஸரிமபதநிஸ்</td>
<td>ஸ்நிதபமதமகஸ</td>
</tr>  
<tr>
<td>14</td>
<td>தேவகாந்தாரி</td>
<td>ஸரிகரிமபதநிஸ்</td>
<td>ஸ்நித.பமகரி.ஸ</td>
</tr>  
<tr>
<td>15</td>
<td>நவரோஜ்</td>
<td>பதநிஸ்ரிகமப</td>
<td>மகரிஸநிதப</td>
</tr>  
<tr>
<td>16</td>
<td>நளினகாந்தி</td>
<td>ஸகரிமபநிஸ்</td>
<td>ஸ்நிபமகரிஸ</td>
</tr>  
<tr>
<td>17</td>
<td>நீலாம்பரி</td>
<td>ஸரிகமபநிதநிஸ்</td>
<td>ஸ்நிபதநிபமகரிகஸ</td>
</tr>  
<tr>
<td>18</td>
<td>பிலகரி</td>
<td>ஸரிகபதஸ்</td>
<td>ஸ்நிதபமகரிஸ</td>
</tr>  
<tr>
<td>19</td>
<td>பூர்ணசந்த்ரிகா</td>
<td>ஸரிகமபதபஸ்</td>
<td>ஸ்நிபதபமகரிஸ</td>
</tr>  
<tr>
<td>20</td>
<td>பேகடா</td>
<td>ஸகரிகமபதநிதபஸ்</td>
<td>ஸ்நிதபமகரிஸ</td>
</tr>  
<tr>
<td>21</td>
<td>பேஹாக்</td>
<td>ஸகமபநிதநிஸ்</td>
<td>ஸ்நிதபமகமக.ரிஸ்</td>
</tr>  
<tr>
<td>22</td>
<td>விவர்தனி</td>
<td>ஸரிமபஸ்</td>
<td>ஸ்நிதபமகரிஸ</td>
</tr>  
<tr>
<td>23</td>
<td>ஹம்சத்வனி</td>
<td>ஸரிகபநிஸ்</td>
<td>ஸ்நிபகரிஸ</td>
</tr>  
<tr>
<td>24</td>
<td>சனரஞ்சனி</td>
<td>ஸரிகமபதநிஸ்</td>
<td>ஸ்தபமரிஸ</td>
</tr>  
</table>
# புகழ்பெற்ற கருநாடக இசைக்கலைஞர்களின் பட்டியல்

உலகின் தொன்மையான இசைவடிவங்களில் ஒன்றாகக் கருதப்படும் கருநாடக இசையை வளர்த்து உயர்ந்த நிலைக்குக் கொண்டுவந்ததிலும், தற்போது பேணி காத்து வருவதிலும் ஏராளமான இசைக் கலைஞர்களுக்குப் பங்கு உண்டு. சிலருடைய பெயர்கள் இசை வரலாற்றில் நின்று நிலைத்துள்ளன. வேறும் சிலருடைய பெயர்கள் போதிய பிரபலமில்லாது போயிருக்கலாம்.  
இசை ரசிகர்களுடைய மனங்களில் இருக்கும் கலைஞர்கள் ஆயிரக்கணக்கில் இருக்கக்கூடும். அவர்களில் சிலருடைய பெயர்கள் கீழே பட்டியலிடப்பட்டுள்ளன.
# புகழ்பெற்ற கருநாடக இசைக்கலைஞர்களின் பட்டியல்

## கருநாடக இசையின் முன்னோடிகள்

- அறிவனார்
- ஜெயதேவர் (1101-1173)
- முத்துத் தாண்டவர்
- அன்னமாச்சாரியார் (1424-1503)
- புரந்தரதாசர் (1494-1564)
- சோமநாதர் (16ம் நூற்றாண்டு)
- கனகதாசர் (1508-1606)
- நாராயண தீர்த்தர் (17-ம் நூற்றாண்டு)
# புகழ்பெற்ற கருநாடக இசைக்கலைஞர்களின் பட்டியல்

## கருநாடக இசையின் தமிழ் மும்மூர்த்திகள்

*முதன்மைக் கட்டுரை*: தமிழிசை மூவர்  
- முத்துத் தாண்டவர்
- அருணாசலக் கவிராயர் (1711-1788)
- மாரிமுத்துப் பிள்ளை
# புகழ்பெற்ற கருநாடக இசைக்கலைஞர்களின் பட்டியல்

## கருநாடக இசையின் மும்மூர்த்திகள்

- தியாகராஜ சுவாமிகள் (1767-1847)
- முத்துசுவாமி தீட்சிதர் (1776-1835)
- சியாமா சாஸ்திரிகள் (1762-1827)
# புகழ்பெற்ற கருநாடக இசைக்கலைஞர்களின் பட்டியல்

## கருநாடக இசையின் ஏனைய இசை மேதைகள்

- பத்ராசல ராமதாசர் (1608-1682)
- ஊத்துக்காடு வெங்கட சுப்பையர் (1700-1765)
- கோபாலகிருஷ்ண பாரதியார் (1811-1896)
- க்ஷேத்ரக்ஞர் (1600-1680)
- வீணை குப்பய்யர் (1798-1860)
- மைசூர் சதாசிவராவ் (1800-1870)
- சுப்பராய சாஸ்திரிகள் (1803-1862)
- சுவாதித் திருநாள் (1813-1846)
- தாயுமானவர்
- வேங்கடரமண பாகவதர்
- சுப்பராம ஐயர்
- கவிகுஞ்சர பாரதியார்
- அண்ணாமலை ரெட்டியார்
- இராமலிங்க அடிகள்
- ஆபிரகாம் பண்டிதர்
- விபுலாநந்த அடிகள்
- இலட்சுமணப் பிள்ளை
- பொன்னையாபிள்ளை
- மாயூரம் வேதநாயகம் பிள்ளை
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### வாய்ப்பாட்டு

- செம்பை வைத்தியநாத பாகவதர்
- அரியக்குடி இராமானுஜ ஐயங்கார்
- செம்மங்குடி சீனிவாச ஐயர்
- மகாராஜபுரம் விஸ்வநாத ஐயர்
- மகாராஜபுரம் சந்தானம்
- மதுரை மணிஐயர்
- மதுரை சோமு
- தண்டபாணி தேசிகர்
- மாயூரம் ராஜம் ஐயர்
- மழவராயனேந்தல் சுப்பிரமணிய ஐயர்
- டைகர் வரதாச்சாரியார்
- மதுரை சிறீரங்கம் ஐயங்கார்
- திருவையாறு சபேச ஐயர்
- மைசூர் வாசுதேவாச்சாரியார்
- ஆலத்தூர் வெங்கடேச ஐயர்
- ஆலத்தூர் சகோதரர்கள்
- உமையாள்புரம் சுவாமிநாத ஐயர்
- ஜி. என். பாலசுப்பிரமணியம்
- சீர்காழி கோவிந்தராஜன்
- எம். எஸ். சுப்புலட்சுமி
- எம். டி. இராமநாதன்
- டி. ஆர். மகாலிங்கம்
- கொடுமுடி பாலாம்பாள் சுந்தராம்பாள்
- எம். எல். வசந்தகுமாரி
- டி. கே. பட்டம்மாள்
- டி. கே. ஜெயராமன்
- டி. பிருந்தா
- ஆர். கே. ஸ்ரீகண்டன்
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### வாய்ப்பாட்டு

#### ஈழத்து இசை மேதைகள்

- வீரமணி ஐயர்
- சிவஞானசேகரம்
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### வீணை

- மாயூரம் சிற்சபேச ஐயர்
- வீணை தனம்மாள்
- சுந்தரம் பாலச்சந்தர்
- கல்பகம் சுவாமிநாதன்
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### கொட்டு வாத்தியம்

- திருவிடைமருதூர் சக்காராம் ராவ்
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### வயலின்

- கும்பகோணம் ராஜமாணிக்கம் பிள்ளை
- மலைக்கோட்டை கோவிந்தசாமி பிள்ளை
- மருங்காபுரி கோபாலகிருஷ்ண ஐயர்
- மைசூர் டி. சௌடையா
- திருவாளப்புத்தூர் கிருஷ்ணமூர்த்தி பிள்ளை
- குன்னக்குடி வைத்தியநாதன்
- லால்குடி ஜெயராமன்
- எம். எஸ். கோபாலகிருஷ்ணன்
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### கஞ்சிரா

- மாமுண்டியா பிள்ளை
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### மிருதங்கம்

- பழனி சுப்பிரமணிய பிள்ளை
- குற்றாலம் சிவவடிவேல் பிள்ளை
- புதுக்கோட்டை தட்சிணாமூர்த்தி பிள்ளை
- தஞ்சாவூர் நாராயணசாமி அப்பா
- உமையாள்புரம் கோதண்டராம ஐயர்
- கும்பகோணம் அழகநம்பி பிள்ளை
- கும்பகோணம் ரங்கு ஐயங்கார்
- தஞ்சாவூர் ராமதாஸ் ராவ்
- சென்னை வேணு நாயக்கர்
- குற்றாலம் குப்புஸ்வாமிப் பிள்ளை
- வழுவூர் நடராஜசுந்தரம்பிள்ளை
- இராமநாதபுரம் சித்சபை சேர்வை
- குற்றாலம் சிவவடிவேலு பிள்ளை
- பாலக்காடு டி. எஸ். மணி ஐயர்
- இராமநாதபுரம் சி. எஸ். முருகபூபதி
- பாலக்காடு ஆர். ரகு
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### கடம்

- உமையாள்புரம் கோதண்டராம ஐயர்
- ஆலங்குடி ராமச்சந்திரன்
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### புல்லாங்குழல்

- பல்லடம் சஞ்சீவ ராவ்
- மாலி
# புகழ்பெற்ற கருநாடக இசைக்கலைஞர்களின் பட்டியல்

## அண்மைக்கால இசை மேதைகள்

### நாதஸ்வரம்

- கோட்டூர் என்.ராஜரத்தினம்பிள்ளை
- அய்யம்பேட்டை வேணுகோபால்பிள்ளை
- என். கே. பத்மநாதன்
- இஞ்சிக்குடி பிச்சைக்கண்ணு பிள்ளை
- காருக்குறிச்சி அருணாசலம் பிள்ளை
- கீரனூர் சகோதரர்கள்
- குழிக்கரை காளிதாஸ் பிள்ளை
- குழிக்கரை பிச்சையப்பா பிள்ளை
- செம்பனார்கோவில் கோவிந்தசாமிபிள்ளை சகோதரர்கள்
- திருச்சேறை சிவசுப்பிரமணியப்பிள்ளை
- திருமெய்ஞானம் நடராஜசுந்தரம் பிள்ளை
- திருவாடுதுறை கக்காயி என்கிற நடராஜசுந்தரம் பிள்ளை
- டி. என். ராஜரத்தினம் பிள்ளை
- சேக் சின்ன மௌலானா
- திருவாரூர் ராஜரத்தினம்பிள்ளை
- திருவிடைமருதூர் பி. எஸ். வீருசாமி பிள்ளை
- திருவீழிமிழலை சகோதரர்கள்
- திருவீழிமிழலை எஸ். தக்சிணாமூர்த்தி பிள்ளை
- திருவெண்காடு சுப்பரமணியபிள்ளை
- நாச்சியார்கோயில் என்.கே.ராஜம்,என்.கே.துரைக்கண்ணுப்பிள்ளை
- நாமகிரிப்பேட்டை கிருஷ்ணன்
- பெரம்பலூர் அங்கப்பாப்பிள்ளை
- வேதாரண்யம் வேதமூர்த்திபிள்ளை
- வடுவூர் எஸ்.என்.ஆர்.கிருஷ்ணமூர்த்தி
- இஞ்சிக்குடி ஈ. எம். சுப்ரமணியம்
- மாம்பலம் எம் கே எஸ் சிவா
- செம்பொனார்கோயில் சகோதரர்கள்
- செம்பொனார்கோயில் எஸ். ஆர். டி. வைத்தியநாதன்
- திருவிடைமருதூர் பி. எஸ். வி. ராஜா